
ΠΡΟΣ: Γενικό Νοσοκομείο Αγίου Νικολάου
	 Τμήμα Οικονομικού/Προμηθειών




ΘΕΜΑ: ΠΡΟΔΙΑΓΡΑΦΕΣ ΠΙΕΣΟΜΕΤΡΟΥ-ΟΞΥΜΕΤΡΟΥ
	Στον ακόλουθο πίνακα παραθέτονται οι προδιαγραφές για την προμήθεια ενός (1) πιεσομέτρου-οξυμέτρου, πιθανού κόστους 1.500€ χωρίς Φ.Π.Α..
	1. 
	Να είναι σύγχρονης, ψηφιακής τεχνολογίας, νεότατου σχεδιασμού, με όλα τα εξαρτήματα, που απαιτούνται, για τη σωστή και πλήρη λειτουργία του και να παραδοθεί εγκατεστημένος σε πλήρη λειτουργία με δαπάνη της προμηθεύτριας εταιρείας στον χώρο που θα υποδείξει το Νοσοκομείο, όπως επίσης και μια επίδειξη λειτουργίας.

	2. 
	Να διαθέτει την δυνατότητα μέτρησης της αναίμακτης πίεσης, της οξυμετρίας και του ΚΡ σε ενήλικες, παιδιά και νεογνά. Να μπορεί ο χρήστης να εισάγει τα στοιχεία του ασθενή (πχ. Όνομα, επίθετο, τύπος ασθενή) ώστε το μόνιτορ αυτόματα να ρυθμίζει κάποιες παραμέτρους (πχ. Όρια συναγερμών).

	3. 
	Να διαθέτει έγχρωμη οθόνη τουλάχιστον 8’’, όπου να απεικονίζονται ταυτόχρονα:
· Την συστολική, διαστολική και μέση πίεση 
· Την οξυμετρία
· Την καρδιακή συχνότητα
· Μηνύματα συναγερμών (τεχνικών, φυσιολογικών παραμέτρων)
· Κατάσταση μπαταρίας
· Ώρα, ημερομηνία.

	4. 
	Να διαθέτει περιστροφικό κομβίο για την άμεση και εύκολη πρόσβαση στα μενού.

	5. 
	Ο χρήστης να μπορεί να τροποποιήσει ποιες παραμέτρους θα απεικονίζονται στην οθόνη και να μπορεί να αποθηκεύσει τουλάχιστον τρεις (3) διαφορετικές διαμορφώσεις οθόνης.

	6. 
	Να διαθέτει οπτικοακουστικούς συναγερμούς για όλες τις παραμέτρους οι οποίες να απεικονίζονται συνεχόμενα στο μόνιτορ. Να διαθέτει κομβίο ή πλήκτρο άμεσης σίγασης.

	7. 
	Να διαθέτει χειρολαβή μεταφοράς και το βάρος του να είναι περίπου 2.5 kg.

	8. 
	Να μπορεί να αναβαθμιστεί με μονάδα μέτρησης θερμοκρασίας.

	9. 
	Να διαθέτει ενδεικτική λυχνία σε εμφανές σημείο η οποία να ενεργοποιείται σε περίπτωση συναγερμού.

	10. 
	Να συνοδεύεται με συμβατή πλήρη τροχήλατη βάση με καλάθι.

	11. 
	Να λειτουργεί με τάση δικτύου 220 Vac/50Hz, καθώς επίσης και με ενσωματωμένη επαναφορτιζόμενη μπαταρία με αυτονομία λειτουργίας τουλάχιστον 3 ώρες.

	12. 
	Να διαθέτει πιστοποίηση μονάδας πιέσεως κατά IEC 80601-2-30 και να διαθέτει σύστημα προστασίας από υπερπίεση.

	13. 
	Να διαθέτει εύρος πιέσεως:
· για ενήλικες 
· συστολική περίπου 40-270 mmHg,
· διαστολική περίπου 10-215 mmHg,
· μέση περίπου 20-235 mmHg,
· για παιδιά
· συστολική περίπου 40-230 mmHg, 
· διαστολική περίπου 10-180 mmHg,
· μέση περίπου 20-195 mmHg.

	14. 
	Ο τυπικός χρόνος μέτρησης της αναίμακτης πιέσεως να μην υπερβαίνει τα 35s περίπου.

	15. 
	Να διαθέτει πιστοποίηση μονάδας οξυμετρίας κατά ISO 80601-2-61.

	16. 
	Να διαθέτει εύρος μέτρησης οξυμετρίας μεταξύ 0-100% και δείκτη ποιότητας σήματος για τη μέτρηση της οξυμετρίας.

	17. 
	Να διαθέτει ακρίβεια μέτρησης οξυμετρίας ±2% για ενήλικες και ±3% για παιδιά-νεογνά.

	18. 
	Να παραδοθεί με περιχειρίδα ενηλίκων, σωλήνα σύνδεσης περιχειρίδας και αισθητήρα οξυμετρίας δακτύλου ενηλίκων πολλαπλών χρήσεων.

	19. 
	Να διαθέτει πιστοποίηση ηλεκτρικής ασφάλειας κατά IEC 60601-1.

	20. 
	Η εταιρεία που θα το προμηθεύσει θα πρέπει να εγγυάται τη συντήρηση και επισκευή του.  Επίσης, το σύνολο του εξοπλισμού να διαθέτει εγγύηση καλής λειτουργίας τουλάχιστον δύο (2) ετών και εγγύηση ύπαρξης ανταλλακτικών για δέκα (10) έτη τουλάχιστον.

	21. 
	Με την παράδοση το μηχάνημα θα πρέπει να συνοδεύεται με τα τεχνικά του εγχειρίδια και τα εγχειρίδια λειτουργίας στην Ελληνική γλώσσα, καθώς επίσης και τα εγχειρίδια service όχι όμως απαραίτητα στην Ελληνική γλώσσα. Να παραδοθούν επίσης οποιαδήποτε στοιχεία απαιτούνται (user, password κ.α.) για την είσοδο σε επιμέρους μενού (μενού τεχνικής υποστήριξης, μενού προγραμματιστή κ.α.), εφόσον υπάρχουν.

	22. 
	Μαζί με τη προσφορά να κατατεθούν σε ισχύ:

a) έγκυρο Πιστοποιητικό Συμμόρφωσης CE (CE Certificate / Declaration of Conformity) σε πλήρη εναρμόνιση με τον Ευρωπαϊκό Κανονισμό Ιατροτεχνολογικών Προϊόντων MDR 2017/745, όπως αυτός ισχύει,
b) Πιστοποιητικό ISO 13485 κατασκευαστικού οίκου,
c) Πιστοποιητικό ISO 13485 προμηθευτή,
d) Πιστοποιητικό ότι ο προμηθευτής είναι ενταγμένος σε πρόγραμμα εναλλακτικής διαχείρισης Α.Η.Η.Ε. βάσει του Π.Δ. 117/2004,
e) Πιστοποιητικό συμμόρφωσης σύμφωνα με την Υπουργική Απόφαση Δ3(α)4822/2025 περί διανομής Ιατροτεχνολογικού εξοπλισμού.

	23. 
	Να συνταχθεί και να παραδοθεί μαζί με τη προσφορά αναλυτικό φύλλο συμμόρφωσης με σαφής παραπομπές στα επίσημα τεχνικά φυλλάδια του κατασκευαστικού οίκου όλων των παραπάνω απαιτήσεων επί ποινή αποκλεισμού.

